গুৱাহাটীলৈ যাম বুলি ঘৰৰ পৰা ওলাই আহিছিল টংলাৰ বিকাশ ডেকা। কিন্তু গুৱাহাটীৰ সলনি নগালেণ্ড পালেগৈ বিকাশে।
শেহতীয়া ভাৱে টংলাৰ এইগৰাকী যুৱক নগালেণ্ডৰ ম'ন জিলাত আচাম ৰাইফলছৰ হাতত গ্ৰেপ্তাৰ হোৱা ঘটনাই চাঞ্চল্যৰ সৃষ্টি কৰিছে ওদালগুৰি জিলাত।
উল্লেখযোগ্য যে টংলা থানাৰ অন্তৰ্গত জলাহ গাঁৱৰ কৃষক মহেন্দ্ৰ ডেকাৰ পুত্ৰ বিকাশ ডেকাই টংলা চহৰত এখন সৰু কম্পিউটাৰৰ দোকান দি চলি আহিছিল। কিন্তু যোৱা মঙলবাৰে গুৱাহাটীলৈ যাম বুলি ঘৰৰ পৰা ওলাই অহাৰ পিছৰে পৰা ৰহস্য জনক ভাৱে সন্ধানহীন হৈ পৰে বিকাশ ডেকা।
ইপিনে অসম ৰাইফলছৰ Twitter ত সদৰী কৰা মতে, দুই যুৱকৰ সৈতে অসম ৰাইফলছৰ হাতত বিকাশ ডেকা ধৰা পৰিছে নগালেণ্ড'ৰ মন জিলাত।
দুৰ্ভগীয়া পিতৃয়ে আজি টংলা থানাত পুত্ৰৰ সন্ধানত এজাহাৰ দাখিল কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
